पुरे देश में आज डॉक्टर्स का हड़ताल है। इस हड़ताल का असर गोपालगंज में भी देखने को मिल रहा है। यहाँ भी जिले के सभी निजी और सरकारी चिकित्सक सुबह से हड़ताल पर है। जिले के सभी नर्सिंग होम, हॉस्पिटल सुबह से बंद है। जिसकी वजह से मरीज हलकान है। भीषण गर्मी और बीमारी ने मरीजो और उनके परिजनों को परेशानी में डाल दिया है।
सदर अस्पताल में भी सभी चिकित्सक हड़ताल पर चले गए है। जिसकी वजह से सदर अस्पताल का ओपीडी बंद है। यहाँ अपने मरीजों का इलाज कराने लोगो को बैरंग वापस जाना पड़ रहा है। बिना इलाज कराये तडपते मरीज कहा जाए और किस से गुहार लगाए। मरीजो और उनके परिजनों की सबसे बड़ी समस्या यही है। ओपीडी के सभी वार्ड बंद पड़े है। यहाँ ताला लटका हुआ है। मरीजो के इलाज के लिए जिला प्रशासन के द्वारा वैकल्पिक व्यवस्था की गयी है।
सदर अस्पताल के इमरजेंसी वार्ड में सेवा बहाल की गयी है। जो भी ओपीडी में इलाज कराने के लिए आये हुए है। उनका इलाज भी इमरजेंसी में किया जा रहा है। यहाँ मरीजो की लम्बी कतार लगी हुई है। लोग अपनी बार का इंतजार कर रहे है।
सदर अस्पताल के अलावा सभी निजी नर्सिंग होम के बंद होने से लोग खासे परेशान है।